राजनांदगांव। खैरागढ़ विधानसभा उपचुनाव को लेकर बीजेपी ने 25 बिंदुओं पर आरोप पत्र जारी किया है। इससे पहले कांग्रेस ने उपचुनाव को लेकर जन घोषणा पत्र जारी किया था।
पूर्व मुख्यमंत्री डॉ रमन सिंह ने खैरागढ़ उपचुनाव पर प्रेसवार्ता में कांग्रेस के खिलाफ 25 बिंदुओं पर आरोप पत्र जारी करते हुए कहा कि 3 साल 6 महीनों में खैरागढ़ के निवासियों के साथ छल किया है। इतने दिन बाद खैरागढ़ को जिला बनाने का का घोषणा करना गलत है। मुख्यमंत्री भूपेश बघेल खैरागढ़ की जनता से क्यों डरते हैं। नगर पालिका चुनावी में खैरागढ़ जिला बनाने की पहले ही घोषणा कर चुका था, और 6 पार्षद हार रहे थे। लेकिन दल-बल के साथ 1-1 वोट से जिताये हैं। कांग्रेस ने सर्वे किया, जिसमें 30 हजार वोट से हार रहे हैं इसलिए खैरागढ़ लोगों को लालच देने का काम कर रही है। यहां तक स्वामी आत्मनंद स्कूल तक खैरागढ़ में नहीं खोला गया।